**Дзяржаўная ўстанова адукацыі “Узмёнская дзіцячы сад-базавая школа”**

**Урок беларускай літаратуры ў 3 класе**

**Падрыхтавала і правяла**

**настаўніца пачатковых класаў**

**Маляўка Аліна Пятроўна**

**Тэма:** Яўген Крамко “Буслянка на стозе”

**Мэта:** стварэнне ўмоў для фарміравання даследчых уменняў вучняў праз супастаўленне і параўнанне паводзінаў, дзеянняў буслоў і людзей з апорай на апавяданне Яўгена Крамко “Буслянка на стозе” і дадатковых паведамленняў, прэзентацыі дзяцей.

**Задачы:** садзейнічаць фарміраванню ўменняў аналізаваць прапанаваны твор, вызначаць тэму і асноўную думку, мастацкія сродкі, супастаўляць, абагульняць і параўноўваць характары, падзеі, выказваць і аргументаваць асабістую думку;

стварыць добрую эмацыянальную атмасферу, якая садзейнічае раскрыццю лепшых якасцей вучняў: маўлення, камунікатыўнасці, пазнавальнай актыўнасці, творчых здольнасцей;

спрыяць выхаванню любові, чулых адносін да крылатых нашых сяброў.

**Тып урока**: урок-даследаванне.

**Праблема:** высветліць, ці сапраўды буслы падобны на чалавека, якімі якасцямі валодаюць птушкі

**Плануемыя  вынікі:** да  канца  ўрока   вучні саставяць кластар, які дапаможа зрабіць выснову, што буслы надзелены такімі ж якасцямі, што і чалавек і маюць такія ж клопаты, што і людзі

**Асноўныя  метады  навучання**: часткова – пошукавы, дэманстрацыя прэзентацыі, работа з падручнікам, дадатковай літаратурай.

**Формы  работы:** калектыўная, групавая, індывідуальная

**Абсталяванне**: касцюм бусла, макет бусла, гнязда,  падручнік, кампьютар, прэзентацыя Шчарбіцкай Паліны “Буслы – нашы крылатыя браты”, відэастужка “Аисты одни из самых образцовых родителей на планете”.

ХОД УРОКА

**І. Арганізацыя класа**

Празвінеў званок вясёлы,

Зайшла настаўніца ў клас.

Мы ўрок пачаць гатовы,

Добра будзем працаваць.

Мы- стараны, дружны клас!

Усё атрымаецца ў нас!

-Я вітаю ўсіх і рада бачыць вас бадзёрымі, вясёлымі і здаровымі.

Разам са мною вітае і ….. а вось хто, паспрабуйце пазнаць.

*( Гучыць клекатанне буслоў)*

-Хто зразумеў мову бусла? Што ён нам паведаміў?

-А давайце спытаем у яго?

**2. Моўная размінка**

*(Інсцэніроўка верша “Бусел і хлопчык” А.Дзеружынскі)*

* Бусел, бусел,

Клёка – клёка,

Дзе ты жыў?

* Я жыў

Далёка:

За гарамі,

За лясамі,

Там, дзе Ніл,

На поўдні самым.

* Што за Ніл?
* Рака такая,

Нібы мора –

Гаманкая,

А ў тым Ніле

Ёсць страшыдлы кракадзілы.

* Як жа ты там,

Бусел, жыў?

* Я не жыў –

Усё тужыў,

Дзе б ні быў,

Дзе б ні лятаў,

Родны край

Успамінаў.

* Чаму бусел тужыў, сумаваў?
* Невыпадкова ў народзе кажуць:

*Усюды добра, а дома лепш.*

*Няма смачнейшай вадзіцы, як з роднай крыніцы.*

*У родным краі, як у раі.*

* І ў нашу вёску ўжо прыляцелі буслы, над нашай школай кружыліся аж но 20 буслоў. Завіталі буслы і да нас *( макеты буслоў)*. Спадзяюся, што яны будуць сімвалам урока, дабрыні, поспехам ва ўсім.
* Паглядзіце, буслы прынеслі нам *і пісьмо*.

**3.Праверка дамашняга задання**

*- Выпраўце памылкі радкамі з верша, які выразна чыталі дома.*

1. Дачакаліся пасла –

З халоднай Андарктыды бусла.

2. Бусел дом адрамантуе:

Прынясе дываны, валёнкі,

Пярыну ды тоўстыя былінкі.

3. А нагоніць восень хмары

Бусел наладзіць нары,

Ды да наступнае вясны,

Заляжа спаць тут без пары.

- Прачытаем выразна верш С.Грахоўскага “Паслы”

* Хто каго дачакаўся?
* З чым буслы вяртаюцца назад на Радзіму?

**4.Тэма ўрока**

- Сёння на прыкладзе апавядання “Буслянка на стозе” Я. Крамко пастараемся высветліць гарманічнае суіснаванне чалавека і дзікай прыроды.

- Чаму буслы селяцца побач з людзьмі?

-Якімі якасцямі надзелены буслы?

Надышла пара пазнаёміцца з апавяданнем, але напачатку прачытаем словы, растлумачым іх значэнне.

**Слоўнікавая работа**

Пікіруюць уніз – *ляцяць уніз*

Па – майстэрску рулююць крыламі – *умела махаюць крыламі*

На страсе – *на верхняй частцы будынка, звычайна саламянай*

Мешанка – *кармавая сумесь для жывёлы*

Ламачча – *галлё, сучча, якое валяецца ў лесе*

Пырнік- *шматгадовая травяністая расліна сямейства злакавых*

Складзіце сказы са словамі, словазлучэннямі:

Бусліха – удалося буслісе

Страха – аселі на страсе, стаяць на страсе

Стог – буслянка на стозе, злятаў са стога

Верх – наверсе стога

* Я пачынаю чытаць, вы сочыце, улаўліваеце тэмп, інтанацыю, я прыпыняюся, а вы прадаўжаеце чытаць.

**Фізкультмінутка для вачэй з дапамогай макета бусла**

*Паўтараць вачыма рухі бусла*

**Першаснае ўспрыманне апавядання:**

- Якія пачуцці выклікала ў вас апавяданне?

- Чым, на вашу думку, былі задаволены буслы? А чым не задаволены?

- Чаму так радасна сустракаюць людзі буслоў?

*( Існуе павер’е, калі бачылі бусла ўпершы раз вясной у палёце — лічылі за добрую прыкмету: увесь год будзеш здаровы, будзеш “лётаць” і ногі будуць здаровымі…*

* А зараз даследуем, якім чынам складаліся адносіны паміж людзьмі і птушкамі, іх падабенства, як можна ахарактарызаваць буслоў як суседзяў, як бацькоў. Працаваць будзем па групах, выкарыстоўваючы дыдактычны матэрыял, паданні, прэзентацыю, відэафільм.

Даныя занясем у адпаведныя слупкі ў выглядзе кластара.

**Фізкультмінутка (Дадатак 3)**

**1група Людзі і птушкі – дружбакі.**

**-**Як людзі сустракалі буслоў? - Як паводзілі сябе буслы пры

-Якія павер’і існавалі ў народзе, сустрэчы з людзьмі?

звязаныя з бусламі? - Чаму буслы селяцца побач з

чалавекам?

**(Дадатак 1 “Прыкметы”) *(Паданне “Адкуль бусел?”*** **Дадатак 2** )

**2 група** **Будаўніцтва буслянкі.**

**-**Дзе пасяліліся буслы?

***(Прэзентацыя “Буслы – нашы крылатыя браты” 1-9 слайды)***

**3 група** **Клопаты буслоў і людзей.**

* Якія клопаты маюць людзі і птушкі?

***(Прэзентацыя “Буслы – нашы крылатыя браты” 10- 13 слайды, паведамленне пра клопаты сваіх бацькоў у адносінах да іх , відэастужка)***

*Выступленне груп, састаўленне кластара*

На вуліцы пачуліся дзіцячыя галасы:

-Буслы прыляцелі! Гэй, буслы прыляцелі!..

Хлопцы – падлеткі знайшлі на двары ў кагосьці

старую барану і зацягнулі яе на бярэзіну.

Працуюць на агародзе. Неяк уранні пачаў дзядзька Рыгор у агародзе бульбу садзіць.Конь павольна цягне плуг, за плугам ідзе гаспадар, сын уграбае гной у баразну, цётка Надзя кідае бульбу ў разору.

Будуюць жыллё

Клапоцяцца аб сваіх дзецях: вучаць хадзіць, гаварыць, чытаць, пісаць, майстраваць

Прымаюць розныя меры ўздзеяння да непаслухмяных дзяцей

Вітаюць людзей, кружацца над хатамі, дваром, клякочуць

Буслы

Селяцца побач з чалавекам

Кружацца над агародам, клякочуць

Смела селяцца на стозе, (Наверсе стога буслы выграблі ямку, нанасілі сухога пырніку, леташняй травы, ламачча – зрабілі гняздо.) на страсе будынкаў, дахах дамоў, ваданапорных вежах, на дрэвах, на слупах ліній электраперадач

Ходзяць следам за жанчынай, падбірае казюрак у свежай раллі, а другі паглядае на ўсё гэта і клякоча, клякоча.

Выседжваюць буслянят

Сочаць, каб каля стога не хадзілі чужыя, няпрошаныя госці

Пахаджваюць па чалавечых сцежках

Клапатлівыя бацькі: кормяць буслянят, не пакідаюць адных у гняздзе, абліваюць вадой, закрываюць крыламі ад сонца

Вучаць лятаць, дабываць корм

Непаслухмяных буслянят дзюбай і крыламі гоняць з гнязда

Радуюцца поспехам сваёй моладзі

На развітанні 5 буслоў прыляцелі і селі на стог, пакружыліся над агародам дзядзькі Рыгора, заклекаталі і паляцелі ў далёкі вырай

- Выкарыстоўваючы сваю работу ў групах, кластар прачытаем, што ў нас атрымалася. Мы **падзялілі тэкст на часткі**. Прыдумаем загалоўкі.

1. Буслы прыляцелі

2. Гнездаванне буслоў

3. Дружбакі – буслы і людзі

4. З’явіліся бусляняты

5. У далёкі вырай

А зараз зробім **сціслы пераказ апавядання**, выкарыстоўваючы кластар.

**Сфармулюем выснову**: буслы сапраўды падобны на людзей, у іх тыя ж клопаты і надзелены якасцямі*: вольныя, даверлівыя, клапатлівыя, мудрыя, справядлівыя, гаспадарлівыя, чуткія, верныя, гордыя, працавітыя.*

**5. Вынік урока**

- Напрыканцы нашага ўрока паслухаем вершаваныя радкі, прысвечаныя нашым буслам:

**Беражыце птушак**

Беражыце птушак, людзі!

Гэту незямную прыгажосць.

Мір і шчасце ўсюды будзе,

Калі буслы на даху ёсць.

Птушкі нам паабяцаюць

Прылятаць да нас штогод.

Усіх любоўю аб’яднаюць,

Абвясцяць вясны прыход.

Самі птушкі, як анёлы,

Нам прыносяць дабрыню.

Калі іх мы крыўдзім злобна,

Палятуць удалечыню.

*Мармыш Яўген, 7 клас*

**Рэфлексія.** Прадоўжыце:

1.На ўроку я працаваў (актыўна/ пасіўна)

2.Сваёй работай на ўроку я (задаволены/незадаволены)

3.За ўрок я (не стаміўся/стаміўся)

4.Мой настрой ( стаў лепшы/ пагоршыўся)

5.Матэрыял урока мне быў (зразумелы/незразумелы)

6.Дамашняе заданне мне здаецца(лёгкім/цяжкім)

7.Самым яркім даслеаваннем было даследаванне …

**Дадатак 1**

**Прыкметы**

Калі бачылі бусла ўпершы раз вясной у палёце — лічылі за добрую прыкмету: увесь год будзеш “лётаць”, будзеш здаровы.

Пры выглядзе першага бусла бягуць за ім, прысядаюць, куляюцца, каб

лёгкімі былі на пад’ём, ногі былі здаровымі;

прыхінаюцца да дрэва ці тыну, каб спіна не балела;

завязваюць вузел, каб не бачыць змей;

кідаюць зямлю, узятую з-пад нагі, у ваду, якой акрапляюць сябе і хату, каб не было блохаў.

Гняздо бусла на даху хаты – шчаслівая прыметы. Яно засцерагае хату ад маланкі і пажару, ад граду, ад злых чар і духаў, спрыяе прыбытку ў гаспадарцы і ўзбагачэнню гаспадара.

Лічылася, што бусел "прыносіць шчасце", а калі разарыць яго гняздо ці забіць птушанят, то ён пачынае помсціць. У гэтых выпадках ён нібы прыносіць і кідае ў двор атрутных змей ці нават спальвае хату, прыносячы падпаленую галавешку і кідаючы яе на дах.

Дзе-нідзе бусла лічылі "святой птушкай", і, па агульным меркаванні, забойцу бусла пагражала хуткая смерць

А знайсці і захаваць пяро бусла – да поспеху ва ўсім.

**Дадатак 2**

**Паданне “Адкуль бусел”**

      Паводле паданняў    Бог стварыў ўсялякую твар: лягушак, змей, мышэй. Іх распладзілася шмат, што не стала ад іх жыцця ні людзям, ні жывёле. Сабраў Бог усё чыста у скураны мяшок, паклікаў чалавека і сказаў яму:

-  Занясі мяшок, патапі ў балоце. Толькі не глядзі! Не адкрывай мяшок, а нясі ў бяздонніцу!

Як толькі чалавек рушыў з месца, то ўсе гады, якія былі ў мяшку, заварушыліся, засіпелі, засвісталі. А як дайшоў да таго балота, чалавечая цікаўнасць прымусіла яго развязаць мяшок. Развязаў торбу ды аслупянеў ад жаху. Гады ж тым часам вылезлі і зноў распаўзліся па зямлі.

Бог разгневаўся, ператварыў рукі чалавека ў крылы і, спусціўшы з яго порткі, загнаў у балота.

* Вось цяпер будзеш усё жыццё іх сабіраць. Колькі жыць будзеш на гэтым свеце, так будзеш сабіраць.

Ад холаду ў чалавека счырванелі ногі і нос, тады Бог злітаваўся над ім, пакінуў яму белую кашулю і чорную камізэльку. І стаў ён буслом, гэты чалавек, і стаў сабіраць усялякае гадства: во гэтых гадзюк, жаб і да гэтае пары ніяк сабраць не можа. А жыллё будуе па- ранейшаму каля чалавека, бо мала баіцца людзей, добра разумее чалавечую мову.

**Дадатак 3**

**Фізкультмінутка**

Луг зялёны неабсяжны…  
А ў тым лузе ходзiць важны,  
Ходзiць, бродзiць, ходзiць, бродзiць бусел.  
Ён i лётае, i кружыць,  
Ён нас любiць, з намi дружыць.  
Ён спявае i клякоча,  
Танцаваць ён з намi хоча…

-Бусел, бусел, доўганогі,

Пакажы дамоў дарогу!

-Тупай праваю нагой!

Тупай леваю нагой!

Правай, левай, правай, левай!

Вось і прыйдзеш ты дамоў!